
### 

### **Vauvan nuttu AinaOnni**

### **nuttu,valmis3.jpg**

|  |  |
| --- | --- |
| Design & kuvat | **©** Anja Tenhosaari |
| Koko | n. 60 cm |
| Lanka | Sirdar Snuggly babybamboo80% bambukuitua (viskoosi)20% villaa |
| Langan menekki | 150 g |
| Napit | 3 kpl |
| Puikot | 3,5 – 4,0 mm käsialan mukaan |
| Virkkuukoukku | 3 mm |
| Tiheys | 5 cm = 11 s = 20 krs 1 cm = 2,2 s = 4 krs |
| Vaativuustaso | **♦♦♦** |
| Neulos | ainaoikein |



|  |  |
| --- | --- |
|  |  |

Neulo testitilkku 15 s x 20 krs ja tarkista tiheys

Neule- ja virkkausohjeet:

Katso www.kaspaikka.fi

**NEULOMINEN**

Nutun etu- ja takakappale neulotaan yhtenäisenä, alkaen takaa

helmasta ja päätyen eteen helmaan. Seuraa kaaviopiirrosta!

Nosta puikon ensimmäinen silmukka neulomatta aina samalla tavalla.

Jätä lanka työn eteen tai työn taakse.

**Takakappale**

* Luo 48 silmukkaa ja neulo ainaoikein neulosta n. 54 kerrosta (= n. 15 cm).
* Päätä kahden seuraavan kerroksen alussa 5 s. Työhön jää 38 s.
* Neulo ainaoikein neulosta n. 40 krs (= 10 cm)
* Neulo 9 s. Päätä seuraavat 20 s ylivetämis-kavennuksella ja jatka kerros loppuun eli 9 s.
* Neule on nutun olkapään kohdalla ja työ jatkuu tästä kahdessa osassa.



**Etukappale**

Nyt alkaa nutun ensimmäisen etukappaleen neulominen. – Katso piirrosta!

* Neulo seuraavalla kerroksella 7 s oikein ja päätä 1 s neulomalla 2 s oikein yhteen, jää 8 s.
* Siirrä loput 9 s hakaneulalle tai langalle odot­ta­maan.
* Neulo puikolla olevilla 8 silmukalla n. 14 kerrosta (= 4 cm).   
  
* Lisää kolmen kerroksen lopussa pääntien reunaan 1 - 2 silmukan päähän reunasta 1 s. Työssä on 11 s. Neulo lisäyssilmukat seuraavalla kerroksella kiertäen välttääksesi reikien syntymisen.
* Lisää seuraavan kerroksen lopussa 8 + 3 s. (4 s = napitusvara) pääntien reunaan. Työssä on 22 s.
* Jatka neulomista vielä kunnes kädentien etu- ja takakappaleen korkeus on yhteensä n. 20 cm (= 80 krs)
* Lisää kädentielle kerroksen lopussa 5 s.
* Jatka työssä olevilla 27 silmukalla kunnes olet neulonut kädentien (lisäyksen jälkeen) jälkeen n. 15 cm (= 54 krs).

Kappaleen pituus on nyt n. 50 cm (= n. 188 krs). Päätä silmukat löyhästi ylivetämiskavennuksella. Nutun ensimmäinen etukappale on valmis. Merkitse tasavälein nuppineuloilla tms. 3 - 4 napin paikkaa etukappaleen etureunaan.

**Toinen etukappale**

Ota hakaneulalla olevat 9 silmukkaa puikolle ja aloita neulominen. Tarkista, että ainoikein neulos jatkuu oikein! Neulo etukappale kuten ensimmäinen, mutta peilikuvana.



**Tee napinlävet** merkitsemiesi paikkojen kohdalle kahden silmukan päähän etureunasta.

* Päätä 1 s ja jatka kerros loppuun.
* Tee päätetyn silmukan paikalle seuraavalla kerroksella puikolle langankierto. Neulo langankierto kiertäen sitä seuraavalla kerroksella.



**Hihat**

Hihat neulotaan kädentieltä poimituilla silmukoilla kohti hihansuuta.

* Poimi kädentieltä työn oikelta puolelta 40 s.
* Neulo ainaoikein neulosta 10 krs.
* Kavenna sitten kerron alussa ja lopussa 1 s neulomalla 2 s oikein yhteen. Tee kavennukset kahden silmukan päässä reunasta.
* Merkitse kavennuskerros erivärisellä langalla tai silmukkamerkillä.
* Neulo taas 10 krs ja tee kavennukset kuten edellä.
* Neulo jäljellä olevilla 32 silmukalla kunnes hiha on n. 19 cm (= 60 krs)
* Päätä silmukat löyhästi ylivetämiskavennuksella.

Neulo toinen hiha samoin.

**Ompeleminen**

Laita kostea silitysliina nuttukappaleen päälle, painele sitä kevyesti kädellä ja anna liinan kuivua.

Ompele saumat luotospistoin siten, että neulereunat jäävät vastakkain (puskusauma). Aloita ompelemalla kädentiellä hiha kiinni kavennus/lisäyskohdista miehustaan. Kiinnitä hiha- ja sivusaumat muutamalla nuppineulalla. Tarkista, että helmassa ja hihansuussa reunat ovat tasan. Ompele langanpäillä, jotka silmukoita päättäessä jätit.

**Viimeistely**

Päättele langanpäät nurjalle silmukoihin. Virkkaa nutun pääntielle kiinteitä silmukoita pääntien ryhdistämiseksi.

Myös nutun reunoihin ja hihansuihin voit virkata kiinteitä silmukoita ja/tai nirkkoja. Varo virkkaamasta hihansuuta liian tiukaksi!

Huolittele napinlävet langan kolmella säikeellä yliluomis- tai napinläpipistoin. Ompele napit.

Vielä voit laittaa kostean liinan nutun päälle, taputella sitä kevyesti ja antaa liinan kuivua. - Älä silitä!

